1. FC Köln

**1. FC Köln** on saksalainen jalkapalloseura, jonka kotikaupunki on Köln. Seuran edustusjoukkue pelaa kaudella 2024–2025 Saksan toiseksi korkeimmalla sarjatasolla 2. Bundesliigassa. Joukkue pelaa kotiottelunsa RheinEnergieStadionilla. Köln on voittanut Saksan mestaruuden kolmesti, viimeisimmän keväällä 1978. Seuraa pidetään yhtenä Saksan suurimmista, vaikka menestys onkin kiertänyt Kölnin viime vuosina.

Köln sijoittuu vuosien 2020–2025 eurooppalaisten seurojen keskinäisessä UEFA:n seurapisterankingissa sijalle 105.

## Historia
### Perustaminen
1. FC Köln perustettiin 13. helmikuuta 1948 kahden vanhemman Kölnin seuran *Kölner BC 01:n* ja *SpVgg Sülz 07:n* yhdistyttyä yhdeksi seuraksi. Kuten monet muut saksalaiset jalkapalloseurat myös 1. FC Köln on osa suurempaa urheiluseuraa, jonka muita lajeja ovat muun muassa käsipallo, pöytätennis ja voimistelu. Kölnin tärkeimmät paikallisvastustajat ovat Bayer 04 Leverkusen, Borussia Mönchengladbach ja Fortuna Düsseldorf.

Alusta lähtien uusi seura vakiinnutti asemansa arvostettuna kilpailijana. Vain kuusi vuotta perustamisensa jälkeen Köln voitti ensimmäisen divisioonamestaruutensa Oberliga Westissä, jonka se toisti vielä neljä kertaa. Vuonna 1962 seura otti askeleen pidemmälle voittamalla ensimmäisen kansallisen mestaruutensa voittamalla finaalissa 1. FC Nürnbergin lukemin 4–0.

### Ensimmäinen Bundesliigan mestaruus
Vuoden 1962 liigamestaruus oli ratkaiseva tekijä siinä, että Köln sai kutsun uuden Bundesliigan avauskaudelle vuonna 1963. Kutsu osoittautui ansaituksi, sillä seura teki heti historiaa voittamalla Bundesliigan ensimmäisellä kaudellaan.

Seuraavana vuonna Köln eteni Euroopan cupissa pitkälle, mutta hävisi lopulta Liverpoolille yhdessä Euroopan jalkapallohistorian mieleenpainuvimmista puolivälieristä. Kahden maalittoman ottelun jälkeen kolmas uusintaottelu päättyi 2–2-tasapeliin, minkä jälkeen voittaja ratkaistiin kolikonheitolla.

### Menestys 1960–1980-luvuilla
Puolivälierätappio ei kuitenkaan jättänyt pysyvää jälkeä seuraan. Vuonna 1968 Köln voitti ensimmäisen DFB-Pokalinsa, ja 1970-luku osoittautui seurahistorian menestyksekkäimmäksi kaudeksi. Seura voitti toisen DFB-Pokalinsa vuonna 1977 ja seuraavana vuonna kaksoisvoiton (Bundesliiga ja Saksan cup) jolloin siitä tuli yksi vain neljästä saksalaisseurasta, joka on saavuttanut tuplamestaruuden. Viimeisin pokaali, neljäs DFB-Pokal, tuli vuonna 1983.

Seuran viimeinen suuri hetki Eurokilpailuissa oli UEFA-cupin finaalipaikka vuonna 1986, jossa se hävisi Real Madridille yhteistuloksella 3–5.

### Laskukausi
Kauden 2007–2008 päätteeksi Köln onnistui nousemaan takaisin pääsarjaan valmentajansa Christoph Daumin johdolla.

Marraskuussa 2011 seura irtisanoi vuodesta 2004 seuraa johtaneen Wolfgang Overathin. Overathin irtisanomisen jälkeen seuran puheenjohtajan tehtäviä ovat hoitaneet toistaiseksi Werner Wolf ja Josef Sanktjohanser. Maaliskuussa 2012 irtisanomiset Kölnin johtoportaassa jatkuivat, kun urheilutoimenjohtaja Volker Finke sai potkut. Finken lähdön taustalla olivat erimielisyydet ja luottamuspula päävalmentaja Ståle Solbakkenin sekä seurajohdon kanssa. Huhtikuun lopussa 2012 seuran uudeksi puheenjohtajaksi valittiin Werner Spinner. Kauden päätteeksi 1. FC Köln putosi 2. Bundesliigaan.

Kauden 2013–2014 päätteeksi FC Köln nousi 1. Bundesliigaan, jossa se pelasi neljä kautta. Keväällä 2018 seura putosi jälleen toiselle sarjatasolle. Kauden 2018–2019 päätteeksi seura nousi jälleen pääsarjaan yhdessä SC Paderbornin ja Union Berlinin kanssa.

## Entisiä pelaajia

* Allofs, Klaus
* Akın, Serhat
* Andersen, Henrik
* Antar, Roda
* Azizi, Khodadad
* Binner, Hans Axel
* Bonhof, Rainer
* Bein, Uwe
* Christofte, Kim
* Cabanas, Ricardo
* Cullmann, Bernhard
* Dollberg, Christian
* Munteanu, Dorinel
* Fensch, Marcell
* Fischer, Klaus
* Gool, Roger Van
* Häßler, Thomas
* Heinrich, Jörg
* Illgner, Bodo
* Jemal, Ammar
* Jong Tae-Se
* Kohler, Jürgen
* Lagerblom, Pekka
* Laslandes, Lilian
* Littbarski, Pierre
* Löhr, Hannes
* Lottner, Dirk
* Luciano, Fabio
* Neumann, Herbert
* Novakovic, Milivoje
* Okudera, Yasuhiko
* Oliseh, Sunday
* Olsen, Morten
* Overath, Wolfgang
* Petit
* Podolski, Lukas
* Polster, Toni
* Povlsen, Flemming
* Rahn, Helmut
* Rahn, Uwe
* Reich, Marco
* Rensing, Michael
* Rudy, Andrzej
* Sarpei, Edward
* Schäfer, Hans
* Schnellinger, Karl-Heinz
* Schumacher, Harald 'Toni'
* Schuster, Bernd
* Sinkiewicz, Lukas
* Song, Rigobert
* Steiner, Paul
* Streller, Marco
* Tsiartas, Vasilis
* Voronin, Andri
* Weber, Wolfgang
* Weiser, Mitchell
* Woodcock, Tony
* Sinkala, Andrew
* Sichone, Moses
* Özalan, Alpay
* Özat, Ümit

## Entisiä päävalmentajia

* 7/2021–12/2023  Steffen Baumgart
* 7-11/2019  Achim Beierlorzer
* 6/2013-12/2017  Peter Stöger
* 7/2012-5/2013  Holger Stanislawski
* 4/2012-6/2012  Frank Schaefer
* 6/2011-4/2012  Ståle Solbakken
* 4/2011-6/2011  Volker Finke
* 10/2010-4/2011  Frank Schaefer
* 2009-10/2010  Zvonimir Soldo
* 11/2006-2009  Christoph Daum
* 1/2006-11/2006  Hanspeter Latour
* 2005-12/2005  Uwe Rapolder
* 2004-2005  Huub Stevens
* 11/2003-2004  Marcel Koller
* 2/2002-10/2003  Friedhelm Funkel
* 1999-1/2002  Ewald Lienen
* 1998-1999  Bernd Schuster
* 10/1997-1998  Lorenz-Günther Köstner
* 4/1996-9/1997  Peter Neururer
* 8/1995-3/1996  Stephan Engels
* 4/1993-8/1995  Morten Olsen
* 2/1993-4/1993  Wolfgang Jerat
* 9/1991-2/1993  Jörg Berger
* 8/1991-9/1991  Udo Lattek
* 1990-8/1991  Erich Rutemöller
* 9/1986-1990  Christoph Daum
* 2/1986-9/1986  Georg Keßler
* 8/1983-2/1986  Hannes Löhr
* 10/1980-8/1983  Rinus Michels
* 4/1980-10/1980  Karl-Heinz Heddergott
* 1976-4/1980  Hennes Weisweiler
* 1/1976-1976  Georg Stollenwerk
* 9/1973-12/1975  Zlatko Čajkovski
* 1972-9/1973  Rudolf Schlott
* 4/1972-1972  Rolf Herings
* 1971-4/1972  Gyula Lóránt
* 1970-1971  Ernst Ocwirk
* 1968-1970  Hans Merkle
* 1966-1968  Willi Multhaup
* 1963-1966  Georg Knöpfle
* 1961-1963  Zlatko Čajkovski
* 1959-1961  Oswald Pfau
* 1958-1959  Péter Szabó
* 1955-1958  Hennes Weisweiler
* 1954-1955  Kurt Baluses
* 1953-1954  Karl Winkler
* 1952-1953  Helmut Schneider
* 1948-1952  Hennes Weisweiler (pelaajavalmentaja)

## Saavutukset
* Saksan mestari (3): 1962, 1964, 1978
** Mestaruushopeaa (7): 1960, 1963, 1965, 1973, 1982, 1989, 1990
* Saksan cupin voitto (4): 1968, 1977, 1978, 1983
** Cup-hopeaa (6): 1954, 1970, 1971, 1973, 1980, 1991
* 2. Bundesliiga (4): 2000, 2005, 2014, 2025
* UEFA Cup -finalisti: 1986

## Lähteet

## Aiheesta muualla

* Seuran virallinen verkkosivusto